CELEX: 32009D0124
Language: el
Date: 2009-02-04 00:00:00
Title: 2009/124/ΕΚ: Απόφαση της Επιτροπής, της 4ης Φεβρουαρίου 2009 , σχετικά με το διορισμό των μελών που αντιπροσωπεύουν τον ιδιωτικό τομέα εντός ομάδας εμπειρογνωμόνων για τις τιμές μεταβίβασης, στο κοινό φόρουμ για τον καθορισμό των τιμών μεταβίβασης

13.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 42/18
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 4ης Φεβρουαρίου 2009
   σχετικά με το διορισμό των μελών που αντιπροσωπεύουν τον ιδιωτικό τομέα εντός ομάδας εμπειρογνωμόνων για τις τιμές μεταβίβασης, στο κοινό φόρουμ για τον καθορισμό των τιμών μεταβίβασης
   (2009/124/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2007/75/ΕΚ της Επιτροπής, της 22ας Δεκεμβρίου 2006, σχετικά με τη σύσταση ομάδας εμπειρογνωμόνων για τις τιμές μεταβίβασης, επιφορτισμένης να συμβουλεύει την Επιτροπή σε φορολογικά θέματα που συνδέονται με τις τιμές μεταβίβασης (1), και ιδίως το άρθρο 4,
   την πρόσκληση υποβολής υποψηφιοτήτων για το διορισμό των μελών που αντιπροσωπεύουν τις επιχειρήσεις και του προέδρου στο κοινό φόρουμ για τον καθορισμό των τιμών μεταβίβασης, που δημοσιεύθηκε στις 22 Δεκεμβρίου 2006 στην ιστοσελίδα της Γενικής Διεύθυνσης Φορολογίας και Τελωνειακής Ένωσης,
   την απόφαση 2007/233/ΕΚ της Επιτροπής, της 12ης Απριλίου 2007, σχετικά με το διορισμό των μελών που αντιπροσωπεύουν τον ιδιωτικό τομέα εντός ομάδας εμπειρογνωμόνων για τις τιμές μεταβίβασης, στο κοινό φόρουμ για τον καθορισμό των τιμών μεταβίβασης (2), για διετή θητεία που μπορεί να ανανεωθεί,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 4 της απόφασης 2007/75/ΕΚ, η Επιτροπή διορίζει ένα πρόεδρο και μέχρι 15 ειδικούς το πολύ από τον ιδιωτικό τομέα που διαθέτουν πείρα και ικανότητες σε θέματα καθορισμού τιμών μεταβίβασης.
            
         
               (2)
            
            
               Η θητεία των μελών που αντιπροσωπεύουν τον ιδιωτικό τομέα στο κοινό φόρουμ για τον καθορισμό των τιμών μεταβίβασης λήγει στις 28 Φεβρουαρίου 2009. Κατά συνέπεια, πρέπει να διοριστεί ένας αντικαταστάτης για ένα μέλος και να ανανεωθεί η θητεία του προέδρου και ορισμένων άλλων υφισταμένων μελών.
            
         
               (3)
            
            
               Τα μέλη του κοινού φόρουμ για τον καθορισμό των τιμών μεταβίβασης διορίζονται για διετή θητεία η οποία αρχίζει την 1η Μαρτίου 2009,
            
         ΑΠΟΦΑΣΙΖΕΙ:
   Άρθρο 1
   Η Επιτροπή διορίζει με την παρούσα απόφαση για περίοδο δύο ετών έναν πρόεδρο και 15 μέλη που αντιπροσωπεύουν τον ιδιωτικό τομέα στην ομάδα εμπειρογνωμόνων του κοινού φόρουμ για τον καθορισμό των τιμών μεταβίβασης των οποίων τα ονόματα παρατίθενται στο παράρτημα.
   Άρθρο 2
   Η παρούσα απόφαση αρχίζει να ισχύει την 1η Μαρτίου 2009.
   
      Βρυξέλλες, 4 Φεβρουαρίου 2009.
      
         
            Για την Επιτροπή
         
         Robert VERRUE
         
         
            Γενικός Διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 32 της 6.2.2007, σ. 189.
   
      (2)  ΕΕ L 100 της 17.4.2007, σ. 25.
   
      ΠΑΡΑΡΤΗΜΑ
      Επαναδιορισθείς πρόεδρος
      Bruno GIBERT
      
         Μέλη που αντιπροσωπεύουν τον ιδιωτικό τομέα
      
      Επαναδιορισθέντα μέλη
      Dirk VAN STAPPEN
      Isabel VERLINDEN
      Svetla MARINOVA
      Werner STUFFER
      Heinz-Klaus KROPPEN
      Kennet PETTERSSON
      Sabine WAHL
      Guglielmo MAISTO
      Guy KERSCH
      Theo KEIJZER
      Monique VAN HERKSEN
      Eduardo GRACIA
      Michael SUFRIN
      Nicholas DEE
      Νέο μέλος
      Andrea BONZANO